Olmaotadagi otishma oqibatida jarohatlangan 7 politsiyachi shifoxonaga yotqizilgan. Bu haqda mahalliy shifoxonadagi manbasiga asoslanib, RIA Novosti xabar tarqatdi. Bundan oldinroq, shahar markazidagi Almalinsk tumanidagi IIV binosiga qurollangan shaxslar hujum uyushtirishi oqibatida 2 politsiyachi halok bo‘lgani va bir necha politsiyachi jarohatlangani haqida xabar qilingandi. Shuningdek, hujum qilganlarning biri o‘ldirilgan va yana biri qo‘lga olingan. Bu hodisadan so‘ng shaharda aksilterror amaliyoti boshlandi va terrorchilik xavfining eng yuqori darajasi e’lon qilindi.